UPRAVNI ODJEL ZA GOSPODARSTVO

POLJOPRIVREDU I TURIZAM

KLASA: 302-01/21-01/03

URBROJ: 2133/01-09/07-21-6

Karlovac, 22. ožujka 2021.

Grad Karlovac, kao davatelj potpore, objavljuje:

**JAVNI POZIV**

**za dodjelu potpora male vrijednosti subjektima malog gospodarstva u 2021. godini**

**I UVODNE NAPOMENE**

Potpore male vrijednosti subjektima malog gospodarstva na području Grada Karlovca u 2021. godini dodjeljuju se u skladu sa Uredbom Komisije (EU) br. 1407/2013. od 18. prosinca 2013. godine, o primjeni članka 107. i 108. Ugovora o funkcioniranju Europske unije na de minimis potpore i Uredbom Komisije (EU) 2020/972 od 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi), Programom razvoja malog i srednjeg poduzetništva na području Grada Karlovca za tekuću godinu, Proračunom Grada Karlovca za tekuću godinu i Pravilnikom o dodjeli bespovratnih potpora male vrijednosti za subjekte malog gospodarstva na području Grada Karlovca (Glasnik Grada Karlovca br. 7/2021).

**II KORISNICI POTPORA**

Korisnici potporamogu biti mikro **(do 10 zaposlenih)** i mali **(do 50 zaposlenih)** poduzetnici definirani Zakonom o poticanju razvoja malog gospodarstva (Narodne novine 29/02, 63/07, 53/12, 56/13 i 121/16), registrirani kao obrti, trgovačka društva, zadruge, udruge koje obavljaju gospodarsku djelatnost, obiteljska poljoprivredna gospodarstva - OPG-i (samo za obavljanje turističke djelatnosti) ili građani (fizičke osobe u slobodnom zanimanju), koji **ispunjavaju sljedeće uvjete:**

* posluju i **imaju registrirano** **sjedište ili podružnicu** na području Grada Karlovca, a obrtnici i fizičke osobe i **prebivalište**, te čija je lokacija ulaganja na području grada Karlovca,
* koji imaju registriranu **prihvatljivu djelatnost (NKD)** propisanu za pojedine mjere iz ovog Pravilnika,
* imaju **podmirene obveze** poreza, prireza, doprinosa i drugih obveza o kojima evidenciju vodi **Porezna uprava**,
* imaju **najmanje jednog zaposlenog** **na neodređeno na puno radno vrijeme** (40 sati tjedno),
* imaju podmirene **obveze prema zaposlenicima**,
* u **skladu su** s odredbama o potporama male vrijednosti (Uredba Komisije EU br. 1407/2013. od 18. prosinca 2013. i Uredbom Komisije (EU) 2020/972 od 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi),
* imaju **podmirene sve dospjele obveze** prema Gradu Karlovcu i tvrtkama u vlasništvu Grada,
* koji su **namjenski utrošili** već dodijeljene potpore Grada Karlovca unatrag tri (3) godine,
* koji su **već realizirali troškove ulaganja** za koje se traži potpora unutar tekuće godine, a za početnike i/ili prethodne godine.

Za potporu se **ne mogu kandidirati**, odnosno zahtjevi se **neće razmatrati** ukoliko ga podnesu:

* podnositelji, poduzetnici početnici koji traže potporu za **istovjetnu djelatnost** koju su prethodno imali registriranu te su odjavili njeno obavljanje unatrag dvije (2) godine i u istoj bili zaposleni i evidentirani kao obveznici uplate doprinosa,
* podnositelji koji su poslovni subjekt **prenijeli na drugu osobu** do dvije (2) godine unazad,
* podnositelji koji su u razdoblju od protekle tri fiskalne godine **ostvarili potpore u ukupnom iznosu većem od propisanih 200.000 EUR u kunskoj protuvrijednosti**, odnosno koji nisu u skladu s odredbama Uredbe Komisije (EU) br. 1407/2013 od 18. prosinca 2013. o primjeni članka 107. i 108. Ugovora o funkcioniranju Europske unije na de minimis potpore i Uredbe Komisije (EU) 2020/972 od 2. srpnja 2020. o izmjeni Uredbe (EU) br. 1407/2013 u pogledu njezina produljena i o izmjeni uredbe (EU) br. 651/2014 u pogledu njezina produljenja i odgovarajućih prilagodbi,
* podnositelji koji su koristili potpore za proizvodne i IT djelatnosti iz Programa poticanja poduzetništva Grada Karlovca **unatrag dvije (2) godine** a nemaju **barem 1 zaposlenog više na puno radno vrijeme** u odnosu na prethodnu prijavu,
* podnositelji koji u korištenju nekih od mjera Grada Karlovca iz dosadašnjih programa **nisu postupali u skladu s ugovornim obvezama** i na taj način narušili iskazano povjerenje,
* podnositelji **fizičke osobe koji nemaju registriranu gospodarsku djelatnost** osim turističkih vodiča koji traže potporu za edukaciju za područje Grada Karlovca i Karlovačke županije.

**III VRSTE POTPORA**

**Potpore** koje će Grad Karlovac sukladno planiranim sredstvima u Gradskom proračunu i usvojenim Programom razvoja malog i srednjeg poduzetništva na području Grada Karlovca za 2021. godinu dodjeljivati su:

**Mjera 1: Potpora za podmirenje inicijalnih troškova pokretanja gospodarske aktivnosti**

**poduzetnika početnika**

**Mjera 2: Potpora za jačanje konkurentnosti poduzetnika**

**Mjera 3: Potpora za subvenciju kamata na kredite**

**Mjera 4: Potpora poduzetnicima za sudjelovanje na sajmovima, izložbama i predavanjima te**

**promociju i brendiranje proizvoda i usluga**

**Mjera 5: Potpora za edukaciju poduzetnika**

**Mjera 6: Potpora za sufinanciranje troškova zakupa poslovnog prostora**

**Mjera 7: Potpora za nabavu dezinfekcijskih sredstava i zaštitne opreme**

**Prihvatljive aktivnosti (troškovi) za sve mjere, maksimalni iznosi pojedinih vrsta potpora, te** **potrebna dokumentacija** propisani su Pravilnikom o dodjeli bespovratnih potpora male vrijednosti za subjekte malog gospodarstva na području Grada Karlovca koji je objavljen na službenoj web stranici Grada Karlovca <https://www.karlovac.hr/gospodarstvo/poduzetnistvo-57/57>.

**IV PODNOŠENJE ZAHTJEVA I DODJELA SREDSTAVA**

Zahtjevi za dodjelu potpore podnose se isključivo putem **on-line prijave** na poveznici <https://potpore-poduzetnici.karlovac.hr> do **30. studenog 2021. godine,** a odobravaju se do navedenog roka odnosno do utroška sredstava predviđenih Proračunom Grada Karlovca za tekuću godinu.

**V INFORMACIJE O POTPORAMA**

Informacije se mogu dobiti u Upravnom odjelu za gospodarstvo, poljoprivredu i turizam Grada Karlovca, Trg bana J. Jelačića 1, 47000 Karlovac, na broj telefona 047/628 181 ili putem e-pošte na: [potpore-poduzetnistvo@karlovac.hr](mailto:potpore-poduzetnistvo@karlovac.hr)

Pročelnica:

Daniela Peris, struč.spec.oec.